บิ๊กล็อต ARIP โผล่ 93.43 ล้านหุ้น จับตาผถห.ใหญ่อันดับ 2 ทำดีลขาย?
บิ๊กล็อต ARIP โผล่ 93.43 ล้านหุ้น สัดส่วน 20.05% จับตาผถห.ใหญ่ “BNP PARIBAS SINGAPORE BRANCH” อาจทำดีลขาย? ด้วยถือครองหุ้นสัดส่วนเท่ากัน
บิ๊กล็อต ARIP โผล่ 93.43 ล้านหุ้น สัดส่วน 20.05% จับตาผถห.ใหญ่ “BNP PARIBAS SINGAPORE BRANCH” อาจทำดีลขาย? ด้วยถือครองหุ้นสัดส่วนเท่ากัน
25 มิ.ย. 2564

ผู้สื่อข่าวรายงานว่า วันนี้ (25 มิ.ย.) มีรายการสรุปซื้อขายกระดานรายใหญ่ (Big lot) ของ บริษัท เออาร์ไอพี จำกัด (มหาชน) หรือ ARIP จำนวน 1 รายการ ปริมาณ 93,432,000 หุ้น มูลค่ารวม 60.73 ล้านบาท ราคาเฉลี่ย 0.65 บาทต่อหุ้น
โดยราคาหุ้น ARIP ปิดตลาดวันนี้อยู่ที่ 0.73 บาท บวก 0.01 หรือ 1.39% สูงสุดที่ 0.75 บาท ต่ำสุดที่ 0.72 บาท มูลค่าซื้อขายที่ 61.82 ล้านบาท
ทั้งนี้จากการตรวจสอบโครงสร้างผู้ถือหุนใหญ่ ARIP พบว่า BNP PARIBAS SINGAPORE BRANCH เป็นผู้ถือครองหุ้นในสัดส่วนเท่ากับขนาดของรายการบิ๊กล็อตดังกล่าว โดย BNP PARIBAS SINGAPORE BRANCH ถือครองหุ้น ARIP จำนวน 93,432,000 หุ้น คิดเป็น 20.05% ดังนั้น จึงเป็นที่น่าจับตาว่า รายการดังกล่าวจะเป็นการทำดีลขายของ BNP PARIBAS SINGAPORE BRANCH หรือไม่
โครงสร้างผู้ถือหุ้นใหญ่
ที่มา : ตลท. (ภาพรวมข้อมูลผู้ถือหุ้น ณ วันที่ 08/03/2564)